Restricții de circulație pe DN1. Perioada în care ar fi bine să evitați zona Comarnic-Sinaia
- Antonia Hendrik
- 1 martie 2024, 17:37
CNAIR anunță restricții de circulație pe DN1. Mai exact, șoferii sunt anunțați că încep lucrărilor de toaletare a arborilor periculoşi din zona părţii carosabile în zona Comarnic-Sinaia.
CNAIR anunță restricții de circulație pe DN1. Mai exact, șoferii sunt anunțați că încep lucrărilor de toaletare a arborilor periculoşi din zona părţii carosabile.
CNAIR anunță restricții de circulație pe DN1
Compania Naţională de Administrare a Infrastructurii Rutiere (CNAIR) va institui, în perioada 4 martie - 9 aprilie, restricţii de circulaţie pe DN 1, în zona localităţilor Comarnic - Sinaia, în vederea desfăşurării lucrărilor de toaletare a arborilor periculoşi din zona părţii carosabile.
Potrivit unui comunicat al CNAIR, lucrările se vor desfăşura între km 111+300 şi km 118+800, pe raza ocolului silvic Sinaia, iar restricţiile vor fi aplicate de luni până vineri, între orele 9:00 - 15:00.
Intervalul de desfăşurare a lucrărilor se poate modifica în funcţie de condiţiile meteorologice şi de valorile de trafic, se menţionează în comunicat.
Semnalizarea rutieră temporară a lucrărilor se va face prin indicatoare rutiere, panouri de semnalizare şi balize direcţionale, care delimitează lucrarea de partea carosabilă.
Alte restricții de circulație
În perioada 04.03.2024 – 07.03.2024 se vor desfășura trei transporturi cu depășiri pe traseul: Vama Veche PTF – DN39 – Agigea – A4 – DN2A – Ovidiu (județul Constanța).
Lățimea maximă a vehiculelor este de 3 m, cu masa totală 110 tone, lungime 25,50 m, înăltime 4 m, viteza de deplasare urmând a fi adaptată condițiilor de trafic. Menționăm că în conformitate cu OUG 195/2002 privind circulația pe drumurile publice viteza maximă de deplasare a vehiculelor cu depășiri este de 70 km/oră.
CNAIR. Restricţii de circulaţie. Sursa foto: Arhiva EVZ.
CNAIR, despre informațiile suplimentare cu privire la restricții
Etapele de desfășurare ale transporturilor sunt stabilite de poliția rutieră. Vehiculele vor fi însoțite de autovehicule de însoțire autorizate și de echipaje ale poliției rutiere. Transporturile nu se vor desfășura în perioadele și pe sectoarele de drum pe care sunt semnalate fenomene meteorologice periculoase, prin codurile galben, portocaliu sau roșu.
Informaţii suplimentare privind starea reţelei de drumuri naţionale și autostrăzi pot fi obţinute de la Dispeceratul Companiei Naţionale de Administrare a Infrastructurii Rutiere S.A., la numerele de telefon 021/264.33.33; 021/9360 sau accesând pe prima pagina în caseta din stânga: cnadnr.ro - DISPECERAT - Situația Drumurilor Naţionale, dar și pagina de facebook.com/cnadnr/.